Diari Oficial de la Generalitat Valenciana


Sumari del DOGV 3415, del 19-01-1999 (1999/297)

RESOLUCIÓ de 7 de gener de 1999, de la Conselleria de Sanitat, per la qual es convoca el curs de Diplomat de Sanitat.
---------------------------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/297


Data del document
:   19-01-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * formació en el lloc de treball
    * professió paramèdica
    * reciclatge professional
    * concurs administratiu

RESOLUCIÓ de 7 de gener de 1999, de la Conselleria de Sanitat, per la qual es convoca el curs de Diplomat de Sanitat. [1999/M297]
  
Mitjançant aquesta Resolució, la Conselleria de Sanitat ?IVESP- (Institut Valencià d'Estudis en Salut Pública) convoca la realització del curs de Diplomat de Sanitat. La finalitat d'aquest curs és proporcionar als professionals de salut un primer contacte amb les diverses disciplines de la salut pública i donar a conéixer els instruments imprescindibles que s'usen per a la interpretació, el control i l'avaluació dels problemes de salut. La realització del curs es subjectarà a les següents
  
Bases
  
Primera. Normes generals
  
El curs regular constarà de 200 hores de classe, de les quals 150 són teòriques i 50 són pràctiques. Se'n faran tres edicions, una a Alacant, una altra a València i l'altra a Castelló de la Plana. El nombre total de places convocades és de 30 en cadascuna de les edicions. Només es podrà optar a una edició de les tres oferides, s'hi presentarà una sola sol·licitud, en la qual s'especificarà la ciutat elegida per a fer el curs. La presentació de més d'una sol·licitud comportarà l'exclusió d'aquesta convocatòria.
  
 Les places convocades seran cobertes per concurs de mèrits, segons el barem de selecció que hi ha a l'annex I, si el nombre de sol·licituds sobrepassa les places oferides.
  
A més d'aquestes, es podran reservar quatre places en cada una de les edicions que es convoquen en aquesta resolució per a professionals que estiguen desenvolupant funcions en salut pública en els serveis de salut de la Conselleria de Sanitat de la Comunitat Valenciana.
  
Segona. Requisits
  
1 El curs va adreçat a titulats universitaris superiors i mitjans, que pertanyen al sistema sanitari o que pretenguen accedir-hi.
  
2 L'obtenció d'alguna de les titulacions exigides haurà de ser anterior al moment de finalització del termini de presentació de sol·licituds.
  
Tercera. Sol·licituds
  
1. La sol·licitud per a prendre part en els cursos s'ajustarà al model oficial, que figura en l'annex II. S'hi adjuntarà l'autovaloració de mèrits per part de la persona que sol·licita segons l'annex III, del currículum personal detallat i dels documents acreditatius dels requisits i mèrits aportats. Si aporten fotocòpies, aquestes hauran d'estar legalitzades davant notari o compulsades pels òrgans de cada administració pública que tinguen atribuïdes les competències d'expedició de còpies autèntiques de documents públics o privats segons l'article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les sol·licituds aniran adreçades a la Direcció de l'Institut Valencià d'Estudis en Salut Pública, carrer de Juan de Garay, 21, 46172 València. Podran presentar-se en aquest institut, en les direccions territorials de la Conselleria de Sanitat o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. El termini de presentació de sol·licituds serà de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
Quarta. Comissió de selecció
  
1. La selecció de les persones aspirants es farà segons el barem de mèrits de l'annex I d'aquesta convocatòria i serà feta per una comissió que estarà formada pel director de l'Institut Valencià d'Estudis en Salut Pública, que en serà el president, quatre representants del professorat que donarà les matèries, dos dels quals seran de l'IVESP, i un administratiu en el qual recaurà la secretaria del curs (aquest amb veu, però sense vot). En tots els casos els titulars de la comissió tindran suplents.
  
2. Els membres de la comissió de selecció hauran d'abstenir-se d'intervenir, cosa que notificaran a l'autoritat que convoca, quan concórreguen en ells les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els aspirants podran recusar els membres de la comissió quan concórreguen en ells les circumstàncies previstes en l'article 29 de l'esmentat text legal.
  
3. La comissió es constituirà per convocatòria del president, necessitarà la presència del president i el secretari o, si cal, de les persones que els substituïsquen, i la meitat, almenys, dels seus membres.
  
Cinquena. Procés de selecció
  
1. Acabat el termini de presentació de sol·licituds el tribunal publicarà la llista provisional d'admesos i exclosos, amb la indicació de les causes de l'exclusió i també la puntuació obtinguda en la baremació. La llista serà exposada al tauler d'anuncis de l'Institut Valencià d'Estudis en Salut Pública, en els serveis centrals i en les tres direccions territorials de la Conselleria de Sanitat.
  
2. Les persones interessades podran presentar reclamacions contra la llista provisional i esmenar els defectes en el termini de 10 dies hàbils, comptadors des de l'endemà de l'exposició pública de la llista. Les reclamacions i les esmenes s'adreçaran a la Direcció de l'IVESP, carrer de Juan de Garay, 21, 46090 València.
  
3. Transcorregut el termini de presentació de reclamacions i d'esmena de defectes, estimades o desestimades, la llista definitiva d'alumnes admesos per ordre de puntuació serà exposada al mateix lloc on van ser exposades les llistes provisionals.
  
4. Contra la llista definitiva podrà interposar-se recurs ordinari davant el conseller de Sanitat, en el termini d'un mes d'acord amb el que disposa l'article 107 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisena. Inscripció
  
1. Els alumnes seleccionats formalitzaran la inscripció en la Secretaria de l'Institut Valencià d'Estudis en Salut Pública en els 10 dies hàbils següents a la publicació de la llista definitiva. Cal presentar el resguard corresponent a la formalització de la matrícula del curs.
  
2. El f et de no formalitzar la inscripció en el terme concedit, suposarà l'admissió dels següents sol·licitants per ordre correlatiu de puntuació.
  
Setena. Data de començament
  
1. La data de començament del curs serà anunciada amb un mínim de 10 dies naturals d'antelació als taulers de l'Institut Valencià d'Estudis en Salut Pública i en les tres direccions territorials de la Conselleria de Sanitat.
  
Vuitena. Programa
  
1. El curs de Diplomat de Sanitat té el següent programa:
  
Mòdul 1. Introducció al concepte de salut pública. Determinants de la salut i la malaltia.
  
Mòdul 2. Sistemes d'informació sanitària i indicadors de salut.
  
Mòdul 3. Mètodes i tècniques per a l'estudi, identificació i anàlisi de problemes de salut.
  
Mòdul 4. Planificació i programació sanitàries.
  
Mòdul 5. Organització sanitària i polítiques de salut.
  
Mòdul 6. Intervenció: programes de promoció, prevenció i protecció de la salut.
  
Mòdul 7. Treball pràctic.
  
Novena. Obtenció del diploma
  
1. Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% del total de les hores presencials donarà lloc a la pèrdua de tots els drets de l'alumne, inclòs l'import de la matrícula.
  
2. Acabat el curs es farà, en una única convocatòria, un examen que comprendrà una prova teòrica i una altra pràctica, el contingut del qual serà decidit pel tribunal designat.
  
3. Per a tals efectes el tribunal qualificador estarà format pel director del curs, que el presidirà, el director de l'Institut Valencià d'Estudis en Salut Pública, un representant de l'Escola Nacional de Sanitat, dos representants del professorat del curs, un dels quals serà de l'IVESP, i un administratiu en qui recaurà la secretaria del curs (que tindrà veu, però no tindrà vot). En tots els casos els titulars del tribunal tindran suplents.
  
València, 7 de gener de 1999.- El conseller de Sanitat: Joaquín Farnós Gauchía.
  
ANNEX I
  
Barem de selecció del curs de Diplomat de Sanitat
  
1. Mèrits acadèmics
  
1.1 Expedient acadèmic: s'avaluarà la nota mitjana de l'expedient, segons l'escala següent:
  
- Per cada aprovat: 1 punt
  
- Per cada notable: 2 punts
  
- Per cada excel·lent: 3 punts
  
- Per cada matrícula d'honor: 4 punts
  
La nota mitjana s'obtindrà de dividir la suma total de punts obtinguts, d'acord amb l'escala entre el nombre total de qualificacions de l'expedient.
  
Per obtenir la nota mitjana no es tindran en compte les qualificacions de les assignatures de religió, ètica, educació física, formació de l'esperit nacional, moral professional i ensenyaments de la llar.
  
1.2 Altres mèrits acadèmics
  
a) Per a titulats superiors:
  
- Grau de llicenciat: 0,5 punts
  
- Grau de llicenciat amb excel·lent: 1 punt
  
- Doctorat: 1,5 punts
  
- Doctorat amb excel·lent o cum laude: 2 punts
  
- Premi extraordinari de doctorat: 2,5 punts
  
b) Per a titulats mitjans:
  
- Premi extraordinari fi de carrera: 2 punts
  
La valoració dels mèrits acadèmics d'aquest apartat (1.2) serà excloent, i es computarà únicament el mèrit de major puntuació.
  
2. Activitats professionals
  
Per serveis prestats, en jornada laboral completa, en l'àrea de l'atenció primària i/o salut pública: 1 punt per any complet, fins a un màxim de 10 punts.
  
Les característiques i funcions dels llocs de treballs ocupats en atenció primària i/o salut pública hauran de constar amb precisió. No seran considerats els certificats que no ho expressen.
  
Cursos de salut pública i/o atenció primària, reconeguts per centres oficials de formació: universitats, Conselleria de Sanitat, IVESP i escoles de salut pública.
  
Només es consideraran els cursos en què s'especifique el nombre d'hores lectives i/o crèdits: 0,1 punt per cada crèdit (10 hores), fins a un màxim de 3 punts.
  
4. Publicacions en atenció primària i/o salut pública
  
- Comunicacions a congressos: 0,1 punts
  
- Ponències a congressos: 0,2 punts
  
- Articles en revistes nacionals: 0,3 punts
  
- Articles en llibres o monografies: 0,4 punts
  
- Articles en revistes internacionals: 0,5 punts
  
Fins a un màxim de 3 punts.
  
5. Docència en atenció primària i/o salut pública, en centres oficials de formació: universitats, Conselleria de Sanitat, IVESP i escoles de salut pública. No es valoraran com a docència les tutories.
  
Per cada 10 hores de docència: 0,1 punts
  
Fins a un màxim d'1 punt.
  
Només es consideraran aquelles certificacions en les quals s'expresse el nombre d'hores de docència.
  
6. Altres mèrits en salut pública: beques, participació oficial en projectes d'investigació, etc.
  
Els valorarà el tribunal, fins a un màxim d'1 punt.
  
El tribunal, amb la finalitat de comprovar la veracitat dels documents aportats i la seua adequació als requisits que s'estableixen en aquest barem, podrà utilitzar tots els mitjans de prova que considere procedents.
  
ANNEX II
  
Instància de sol·licitud per al curs de Diplomat de Sanitat.
  
(Ompliu-la a màquina o amb majúscules)
  
(Nom) ..., amb document nacional d'identitat ...., que va nàixer el dia ...., natural de ..., amb la titulació de ..., amb domicili a ..., carrer ..., districte postal ..., telèfon ...., centre i lloc de treball ... telèfon ...
  
Expose: Que desitge participar en el curs de Diplomat de Sanitat convocat per la Conselleria de Sanitat durant aquest any acadèmic i que accepte totes les bases de la resolució.
  
Sol·licite: Ser admés per a fer el curs esmentat en l'edició de ... (ciutat on es vol fer el curs).
  
..., ... de ... de 199
  
(Signatura de la persona que el sol·licita)
  
Direcció de l'Institut Valencià d'Estudis en Salut Pública
  
ANNEX III
  
Direcció de l'Institut Valencià d'Estudis en Salut Pública
  
Barem de selecció
  
(Nom) ....
  
Autoavaluació ... Comprovació ...
  
1. Mèrits acadèmics
  
1.1. Expedient acadèmic (es valorarà la mitjana de l'expedient)
  
- Aprovat: 1 punt
  
- Notable: 2 punts
  
- Excel.lent: 3 punts
  
- Matrícula d'honor: 4 punts
  
Mitjana de l'expedient ....
  
1.2. Altres mèrits acadèmics
  
1.2. a) Per a titulats superiors
  
- Llicenciatura: 0,5 punts ...
  
- Llicenciatura amb excel.lent: 1 punt ...
  
- Doctorat: 1,5 punt ...
  
- Doctorat amb excel·lent o cum laude: 2 punts ....
  
- Premi extraordinari de doctorat: 2,5 punts ...
  
1.2. b) Per a titulats mitjans:
  
- Premi extraordinari fi de carrera: 2 punts ....
  
La valoració dels mèrits d'aquest apartat (1.2) serà excloent, i es computarà únicament el mèrit de major puntuació.
  
2. Activitats professionals: per serveis prestats en jornada laboral completa, en l'àrea d'atenció primària o salut pública: 1 punt per any complet, fins a un màxim de 10 punts ...
  
3. Cursos de salut pública o atenció primària reconeguts per centres oficials de formació: 0,1 punt per cada crèdit (10 hores) fins a un màxim de 3 punts .... ...........
  
4. Publicacions d'atenció primària o salut pública.
  
- Comunicacions a congressos 0,1 punts ....
  
- Ponències a congressos 0,2 punts ...
  
- Articles en revistes nacionals 0,3 punts ...
  
- Articles en llibres o monografies 0,4 punts ...
  
- Articles en revistes internacionals 0,5 punts ...
  
Fins a un màxim de 3 punts. Total ...
  
5. Docència en atenció primària i/o salut pública, en centres oficials de formació.
  
- Per cada 10 hores de docència: 0,1 punts, fins a un màxim d'1 punt ...
  
6. Altres mèrits en salut pública: beques, participació oficial en projectes d'investigació, etc.